《送张应祥绣衣按治四川还朝》
明代·朱诚泳

绣衣骢马上金台，好是西川按辔回。甘雨一天随使节，清风千里断氛埃。

故园情思迷松菊，先陇恩光贲草莱。五色云开双阙近，朝阳争看凤飞来。

作者简介：（1458—1498）安徽凤阳人。明宗室。号宾竹道人。太祖第二子秦王朱樉玄孙。弘治元年袭封秦王。长安有鲁齐书院，久废，诚泳别易地建正学书院，又于其旁建小学，择军士子弟延儒生教授。工诗。著有《经进小鸣集》。卒谥简。